Aprobat

la Ședința Biroului Executiv al FSCM

Hotărîrea nr.4-7 din 17 septembrie 2013

**STRATEGIA**

**Federației Sindicatelor din Comunicații**

**privind informarea și instruirea în domeniul drepturilor social - economice și de muncă a salariaților, membri de sindicat**

**pentru anii 2013-2015**

Prezenta Strategie determină rolul Federației Sindicatelor în procesul de creare a unui sistem modern, stabil şi eficient de instruire și informare a salariaţilor, membri de sindicat. Procesul de informare şi instruire este organizat şi desfăşurat în baza următoarelor principii:

- garantarea dreptului fiecărui salariat, membru de sindicat la dezvoltarea potenţialului propriu - oferirea posibilităţilor de informare şi instruire fiecărui salariat în domeniul social - economic și de muncă;

- obiectivitate - asigurarea posibilităţilor egale fiecărui salariat la instruire, fără discriminare pe motive de sex, vârstă, naţionalitate, opţiune politică etc.;

- orientarea spre necesităţile de instruire - ajustarea strategiilor, programelor şi metodelor de instruire la necesităţile de instruire organizaţionale la nivel de unitate sindicală şi individuale ale salariaţilor, membri de sindicat;

- transparenţă - procedurile de realizare a procesului de instruire trebuie să fie formulate clar, cunoscute şi înţelese de fiecare salariat.

Scopul principal al acestei strategii este de a răspunde necesităților de informare și instruire a membrilor de sindicat din ramura comunicații, în urma chestionării lor prin sondajele de opinie, organizate de Federația Sindicatelor din Comunicații.

Totodată, scopul prezentei strtategii mai prevede și sporirea nivelului de informare și instruire a salariaților, membri de sindicat în domeniul drepturilor social-economice și de muncă, precum și majorarea gradului de conștientizare a importanței sindicatului în apăratea acestora.

Atingerea acestui scop este imposibilă fără o educaţie adecvată a liderilor şi activului sindical. Condiţia respectivă impune Federaţiei Sindicatelor din Comunicaţii, în mod prioritar, desfăşurarea activităţii educaţionale, orientate spre informarea şi instruirea membrilor de sindicat, pregătirea cadrelor de activişti sindicali. Totodată, e necesară perfecţionarea calificării cadrelor, în special în domeniul respectării valorilor general-umane, a drepturilor sindicale ca parte componentă a drepturilor omului (inclusiv celor ale femeilor şi tineretului ca grupuri ale societăţii), parteneriatului social, protecţiei muncii etc.

**FUNCȚIILE STRATEGIEI**

Prezenta Strategie are următoarele funcții:

1. Informativă - distribuirea extensivă a materialelor informative publicate, folosind diverse canale de distribuție: poștă, poșta electronică, prin intermediul liderilor sindicali, pagina WEB a Federației, buletinul informativ ”Comunicații”;
2. Educațională – organizarea atelierelor de lucru, instruire în cadrul seminarelor, mese rotunde;
3. Explicativă – întîlniri în organizațiile sindicale, organizarea ședințelor, prezentări.

**OBIECTIVELE STRATEGICE**

Pentru îndeplinirea scopului declarat, prezenta Strategie are definite următoarele obiective:

1) eficientizarea activităților sindicale în raport cu necesitățile salariaților;

2) protejarea drepturilor social economice și de muncă ale salariaților, membri de sindicat;

3) organizarea procesului continuu de instruire și informare a salariaților, membri de sindicat în domeniul legislației muncii, protecției și sănătății muncii.

**PUBLICUL ȚINTĂ**

Realizarea prezentei Strategii se orienteză spre următoarele grupuri țintă:

1. Publicul profesionist – liderii sindicali, membii ai comitetelor sindicale;
2. Publicul larg – salariații, membri de sindicat ai Federației Sindicatelor din Comunicații.

Totodată în politicile de informare și instruire a grupului țintă trebuie să se țină cont de trei subcategorii: femei, bărbați, tineret.

Federația Sindicatelor din Comunicații se angajează să asigure un tratament egal între femei și bărbați în procesul de informare și instruire privind drepturile social-economice și de muncă a salariaților. La fel și în cazul tinerilor. Tinerii doresc să învețe și să fie implicați în activități. Sunt receptivi și selectivi în ceia ce privește calitatea informației furnizate. Sunt cei care vor transmite mesajul generațiilor următoare.

**ATRIBUȚIILE FACTORILOR IMPLICAȚI ÎN PROCES**

Pentru realizarea conformă a Strategiei se impune o specificare a atribuțiilor fiecăruia din nivelele sindicaliste:

Astfel:

**Federația Sindicatelor din Comunicații din Moldova:**

a) creează şi implementează mecanisme de asigurare a calităţii serviciilor de informare şi instruire;

b) efectuează studii în scopul identificării necesităţilor de instruire a salariaţilor, membri de sindicat;

c) elaborează şi furnizează programe de instruire flexibile corespunzătoare necesităţilor de instruire identificate;

d) utilizează în activităţile de instruire acele forme şi metode de instruire, care contribuie la satisfacerea necesităţilor de instruire;

e) organizează instruirea persoanelor responsabile de informare şi instruire;

f) acordă consultaţii unităţilor sindicale referitor la procesul de informare şi instruire a salariaţilor, membri de sindicat;

g) coordonează activităţile de informare şi instruire desfăşurate de diferite organizaţii naţionale, internaţionale, neguvernamentale etc.;

h) monitorizează procesul de informare şi instruire şi, în caz de necesitate, propune modificări şi completări ale cadrului normativ din domeniu;

i) elaborează şi prezintă organelor de conducere rapoarte anuale cu privire la informare şi instruire.

**Comitetele sindicale:**

a) stabilesc obiectivele de instruire, a căror realizare va contribui la obţinerea unor performanţe mai înalte în apărarea drepturilor social-economice şi de muncă ale salariaţilor, membri de sindicat;

b) aprobă planurile de instruire;

c) promovează acţiuni de motivare şi stimulare a membrilor-formatori;

d) monitorizează procesul de informare şi instruire;

f) prezintă FSCM rapoarte anuale cu privire la informare şi instruire a membrilor de sindicat.

**Salariatul, membru de sindicat:**

a) colaborează cu membrii comitetului sindical al organizației sindicale primare la identificarea necesităţilor de instruire;

b) participă activ la realizarea obiectivelor de instruire;

c) oferă informaţii necesare pentru evaluarea eficienţei activităţilor de instruire;

d) aplică cunoştinţele, abilităţile şi modelele de comportamente obţinute în activitatea practică.

Identificarea necesităţilor de instruire organizaţionale şi individuale se realizează prin diferite metode bazate pe compararea nivelului necesar de competenţă profesională (cunoştinţe, abilităţi, atitudini/comportamente) cu cel manifestat de către salariaţii, membri de sindicat în cadrul instituţiilor în care activează. Necesităţile de instruire se determină, de regulă, anual şi pot fi actualizate pe parcurs.

În procesul de implementare a planului de instruire, pentru realizarea obiectivelor stabilite, se elaborează programe de instruire pentru fiecare activitate planificată. La realizarea activităţilor de instruire se acordă o atenţie deosebită asigurării prezenţei participanţilor, creării condiţiilor optime de instruire - săli pentru studii, săli pentru activităţi în grup, mobilier corespunzător, echipament, cazare, hrană etc.

Participanţilor la cursurile de instruire li se eliberează documente de certificare a absolvirii cursurilor (certificate, adeverinţe etc.).

Activităţile de informare şi instruire şi impactul lor asupra activităţii salariatului sunt evaluate conform unor indicatori stabiliţi în procesul de planificare a informării şi instruirii. Evaluarea poate fi efectuată de persoanele instruite, conducerea unităţii sindicale, FSCM, prestatorii serviciilor de instruire. Procedura de evaluare se realizează prin diferite metode (rapoarte, chestionare, testări, interviuri etc.) la începutul, pe parcursul şi la sfârșitul activităţilor de instruire, după anumite perioade de timp. În urma evaluării se fac concluzii referitor la:

* corectitudinea identificării necesităţilor de instruire şi stabilirii obiectivelor de instruire, selectării tipului, formelor şi metodelor de instruire, a prestatorului serviciilor de instruire;
* corespunderea programelor de instruire obiectivelor stabilite;
* calitatea serviciilor oferite de prestatorul serviciilor de instruire;
* implicarea salariaţilor, membri de sindicat în activităţile de instruire;
* impactul instruirii asupra rezultatelor activităţii salariatului, asupra eficienţei investiţiilor în instruire şi, respectiv, asupra performanţei unităţii sindicale/ FSCM prin prisma obiectivelor de activitate ale acesteia.

**FINANȚAREA STRATEGEI**

Principalele surse potenţiale de finanţare pentru implementarea prezentei Strategiei sunt:

a) bugetul Federației Sindicatelor din Comunicații;

b) donatorii proiectului PME.

**MONITORIZAREA ȘI EVALUAREA STRATEGIEI**

Federația Sindicatelor din Comunicații responsabilă de implimentarea prezentei Strategii va prezenta anual Biroului Executiv și Consiliului Federației rapoarte privind mersul împlimentării Strategiei și vor formula după caz, propuneri, recomandări și soluțuii coordonate.

Prezenta Strategie va fi realizată în perioada 2013-2015.

1. **Eficientizarea activităților sindicale în raport**

**cu necesitățile salariaților:**

In concordanta cu rezultatele analizei desfasurate a sondajului de opinie privind identificarea necesităților salariaților, membri de sindicat din ramura comunicații, FSCM a constatat că, cele mai importante activități sunt:

*1) Apărarea drepturilor și intereselor membrilor de sindicat;*

*2) Asigurarea tratamentului și odihnei membrilor de sindicat și copiilor acestora;*

*3) Asigurarea respectării cerințelor privind sănătatea și securitatea la locul de muncă;*

*4) Negocierea și încheierea contractului colectiv de muncă;*

*5) Instruirea și informarea membrilor de sindicat privind drepturile social-economice și de muncă;*

*6) Organizarea acțiunilor colective (manifestații, activități festive, sportive și culturale).*

Și cele mai importante măsuri pentru a spori autoritatea sindicatelor sunt:

*1) Apărarea și reprezentarea drepturilor și intereselor ale membrilor de sindicat;*

*2) Încheierea contractului colectiv de muncă și controlul asupra respectării prevederilor lor;*

*3) Desfășurarea acțiunilor colective;*

*4) Informarea despre succesele obținute de către sindicat;*

*5) Educația și învățămîntul sindical.*

Dat fiind această situaţie, FSCM îşi propune următoarele scopuri:

1. **Protejarea drepturilor social - economice și de muncă**

**ale salariaților, membri de sindicat**

1. Promovarea în organizaţiile sindicale primare a principiului „Sindicatul activează pentru membrii de sindicat”. În acest scop, accentul se va pune pe reprezentarea intereselor social-economice şi de muncă ale membrilor de sindicat în relaţiile cu angajatorul şi protecţia lor în cazul încalcării acestora de către angajator.
2. Monitorizarea respectării legislaţiei muncii de către angajatori, implicarea directă în soluţionarea conflictelor, sindicatul devenind astfel apărătorul colectiv al membrilor săi.
3. Ridicarea nivelului de profesionalism în domeniul activităţii sindicale a liderilor sindicali, care vor fi mandataţi să acţioneze în numele organizaţiei sindicale şi a intereselor membrilor de sindicat în limita atribuţiilor stabilite prin statutul FSCM.
4. Comunicarea eficientă cu membrii de sindicat prin crearea unui sistem de informare permanentă, colectarea şi furnizarea informaţiei, menţinerea contactelor directe cu membrii de sindicat şi implicarea lor în acţiuni, schimbul de opinii, promovarea şi stimularea morală a celor mai activi membri de sindicat.

1. **Organizarea procesului de instruire și informare**

**a salariaților, membri de sindicat în domeniul legislației muncii, protecției și sănătății muncii.**

Federația Sindicatelor din Comunicați este conștientă de necesitatea consolidării tuturor forţelor din societate întru continuarea avansării pe calea reformelor, orientate spre îmbunătăţirea calităţii vieţii fiecărui cetăţean şi constituirea în Republica Moldova a unei societăţi civile. Atingerea acestui scop este imposibilă fără o educaţie adecvată a liderilor şi activului sindical. Condiţia respectivă impune Federaţiei Sindicatelor din Comunicaţii, în mod prioritar, desfăşurarea activităţii educaţionale, orientate spre informarea şi instruirea membrilor de sindicat, pregătirea cadrelor de activişti sindicali. Totodată, e necesară perfecţionarea calificării cadrelor, în special în domeniul respectării valorilor general-umane, a drepturilor sindicale ca parte componentă a drepturilor omului (inclusiv celor ale femeilor şi tineretului ca grupuri ale societăţii), parteneriatului social, protecţiei muncii etc.

Dezideratul poate fi realizat doar în condiţiile dezvoltării în continuare a sistemului de educaţie sindicală, care există actualmente în cadrul FSCM.

Sistemul vizat include:

- Instruirea liderilor şi activiştilor sindicali prin intermediul broșurilor cu următoarele tematici:

- aspecte juridice privind Contractul Individual de Muncă;

- salarizarea muncii, drepturile și garanțiile sociale;

- asogurarea sănătății și securității în muncă;

- îndrumar pentru președinte și activul sindical.

- Informarea membrilor de sindicat prin intermediul foilor pliante și flyerilor privind rolul sindicatelor în protejarea drepturilor social-economice a salariaților, membri de sindicat;

- Informarea salariaților, membri de sindicat despre realizările sindicale, anual;

- Modernizarea paginii WEB a FSCM, crearea unui sistem de socializare;

- Îmbunătățirea conținutului buletinului informativ “Comunicații”;

- Instruirea tinerilor membri de sindicat privind rolul sindicatelor în promovarea drepturilor social-economice ale salariaților;

- desfășurarea unei campanii de mediatizare a rolului sindicatelor în protejarea drepturilor social-economice a salariaților;

- elaborarea unui curriculum privind cursul de instruire a salariaților din ramura comunicații;

- Transformarea instruirii sindicale într-un proces educaţional modern şi accesibil pentru toate categoriile efectivului sindical.

În acest context, Federaţia Sindicatelor din Comunicaţii va continua, la un nivel mai înalt, pregătirea şi perfecţionarea calificării liderilor şi activiştilor sindicali ca figuri – cheie a procesului educaţional din cadrul FSCM.